ગત લોકસભા ચૂંટણીમાં વડાપ્રધાન મોદીની લોકપ્રિયતા ચરમસીમા પર હતી ત્યારે હિંદીભાષી રાજ્યોમાં ભાજપને શત-પ્રતિશત સુધીની સફળતા મળી હતી. દા. ત. ગુજરાતમાંથી ૨૬માંથી ૨૬, રાજસ્થાનમાં ૨૫માંથી ૨૫, મધ્યપ્રદેશમાં ૨૯માંથી ૨૭, ઉત્તરપ્રદેશમાં ૮૦માંથી ૭૩, બિહારમાં ૪૦માંથી ૩૧, દિલ્હીમાં સાતમાંથી સાત, મહારાષ્ટ્રમાં ૪૮માંથી ૪૨. ટૂંકમાં, ભાજપને હિંદીભાષી રાજ્યોમાંથી ૨૨૫ જેટલી બેઠકો મળી હતી અને પરિણામે, લોકસભામાં ૫૪૩માંથી ૨૮૪ની સ્પષ્ટ બહુમતી ભાજપે એકલા હાથે મેળવી હતી.